25. ΝΟΜΟΘΕΤ. ΔΙΑΤΑΓΜΑ υπ’ αριθ. 137 της 31 Οκτ./5 Νοεμ. 1974 (ΦΕΚ Α΄ 320) Περί αυξήσεως του μισθού των Ιατρών των Αγροτικών Ιατρείων, Υγειονομικών Σταθμών και Κινητών Υγειονομικών Μονάδων. ΄Αρθρ.1.-Ο βασικός μηνιαίος μισθός των Ιατρών των Αγροτικών Ιατρείων, Υγειονομικών Σταθμών και Κινητών Υγειονομικών Μονάδων, ως ούτος καθορίζεται υπό των διατάξεων του άρθρ. 7 του Ν.Δ. 67/1968 «περί λήψεως μέτρων δια την κάλυψιν των υγειονομικών αναγκών της υπαίθρου» (ανωτ. σελ. 524,01) ως και των τοιούτων της παρ. 2 του άρθρ. 3 του Ν.Δ. 4440/1964 «περί τροποποιήσεως και συμπληρώσεως διατάξεών τινων του Νόμ. 3487/1955 περί Κοινωνικής Ασφαλίσεως Αγροτών» (τόμ. 34 σελ. 183) και διεμορφώθη δια των διατάξεων του άρθρ. 1 του Ν.Δ. 405/1974 «περί αυξήσεως του μισθού των Ιατρών των Αγροτικών Ιατρείων, Υγειονομικών Σταθμών και Κινητών Υγειονομικών Μονάδων», αυξάνεται κατά 10%. ΄Αρθρ.2.-Η ισχύς του παρόντος άρχεται από 1ης Σεπτ. 1974. 